CELEX: E2009P0008
Language: hu
Date: 2009-12-02 00:00:00
Title: Az EFTA Felügyeleti Hatóság által 2009. december 2-án Izland ellen indított kereset (E-8/09. sz. ügy)

14.1.2010   
            
            
               HU
            
            
               Az Európai Unió Hivatalos Lapja
            
            
               C 8/26
            
         Az EFTA Felügyeleti Hatóság által 2009. december 2-án Izland ellen indított kereset
   (E-8/09. sz. ügy)
   2010/C 8/09
   Az EFTA Felügyeleti Hatóság 2009. december 2-án keresetet nyújtott be az EFTA-Bíróságon Izland ellen. Az EFTA Felügyeleti Hatóságot (Rue Belliard 35, 1040 Bruxelles/Brussel, BELGIQUE/BELGIË) meghatalmazotti minőségben Xavier Lewis és Florence Simonetti képviseli.
   Az EFTA Felügyeleti Hatóság az EFTA-Bíróságtól annak megállapítását kéri, hogy
   
               1.
            
            
               azzal, hogy az előírt határidőn belül nem fogadta el, illetve a Hatóságnak nem jelentette be az Európai Gazdasági Térségről szóló megállapodás II. melléklete III. fejezetének 5. pontjában hivatkozott – az EGT-megállapodáshoz csatolt 1. jegyzőkönyvvel átvett – jogszabály (a gépekről, valamint a felvonókra vonatkozó tagállami jogszabályok közelítéséről szóló 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelv) végrehajtásához szükséges intézkedéseket, az Izlandi Köztársaság nem teljesítette az említett jogszabályban és az EGT-megállapodás 7. cikkében rögzített kötelezettségeit,
               valamint
            
         
               2.
            
            
               az Izlandi Köztársaság viseli az eljárás költségeit.
            
         
      Jogi háttér és tényállás, valamint hivatkozott jogalapok:
   
   
               —
            
            
               Az ügy egy gépekről szóló irányelv végrehajtásának elmulasztására vonatkozik.
            
         
               —
            
            
               Az EFTA Felügyeleti Hatóság arra hivatkozik, hogy nem kapott Izlandtól semmiféle tájékoztatást arról, hogy az irányelvet átültették az izlandi jogba, továbbá nincsenek a birtokában információk arról sem, hogy Izland megtette az irányelvnek való megfelelés biztosításához szükséges intézkedéseket.
            
         
               —
            
            
               Az EFTA Felügyeleti Hatóság arra hivatkozik, hogy az izlandi kormány nem vitatta, hogy nem léptette hatályba az irányelvnek való megfeleléshez szükséges törvényi, rendeleti és közigazgatási rendelkezéseket.